BEC:โบรกฯปรับลดกำไรปี59-61แนะนำถือราคาเป้าหมาย 25 บาท
BEC:ความท้าทายของบริษัทยังเป็นการต้องตัดสินใจเลือกระหว่างเพิ่มการใช้เงินกับคอนเทนต์เพื่อกระตุ้นเรตติ้ง หรือจะระวังการใช้จ่ายเพื่อรักษากำไรสุทธิ ทั้งนี้ปรับลดกำไรปี 59-61 ลง 14.6% 8.0% และ 1.5% ตามลำดับ ทั้งนี้คำแนะนำถือของเราสะท้อนความเสี่ยงช่วงสั้นที่น่าจะรับรู้ไปในราคาหุ้นแล้ว และผลตอบแทนที่ปันผลราว 4% ต่อปี
22 ส.ค. 2559

บล.กสิกรไทย ระบุในบทวิเคราะห์วันนี้(22ส.ค.) ว่าบริษัท บีอีซี เวิลด์ จำกัด (มหาชน) หรือ BEC คงคำแนะนำถือแต่ปรับลดราคาเป้าหมายลงเหลือ 25 บาท จากรายได้ที่อ่อนแอ ขณะที่ค่าใช้จ่ายเพิ่มขึ้นทั้งจากการลงทุนคอนเทนต์และ SG&amp;A
คาดกำไรไตรมาส 3/59 จะยังฟื้นตัวตามผลของฤดูกาล และจากต้นทุนส่วนใหญ่ของฟุตบอลยูโร 2016 ถูกบันทึกไปในไตรมาส 2/59 แล้ว (มีผลขาดทุน) ซึ่งจะทำให้ผลขาดทุนและค่าใช้จ่ายที่จะบันทึกในไตรมาสต่อไปลดลง
อย่างไรก็ตามความท้าทายของบริษัทยังเป็นการต้องตัดสินใจเลือกระหว่างเพิ่มการใช้เงินกับคอนเทนต์เพื่อกระตุ้นเรตติ้ง หรือจะระวังการใช้จ่ายเพื่อรักษากำไรสุทธิ ทั้งนี้ปรับลดกำไรปี 59-61 ลง 14.6% 8.0% และ 1.5% ตามลำดับ ทั้งนี้คำแนะนำถือของเราสะท้อนความเสี่ยงช่วงสั้นที่น่าจะรับรู้ไปในราคาหุ้นแล้ว และผลตอบแทนที่ปันผลราว 4% ต่อปี
 